Tômbwa

Ang Tômbwa (na kilala rin bilang Tombwa, Tômbua o Tombwe at dating tinawag na Porto Alexandre) ay isang munisipalidad at lungsod sa lalawigan ng Namibe, timog-kanlurang Angola.

Matatagpuan ito sa katimugang baybaying-dagat ng Porto Alexandre, isang mahalagang daungan sa Katimugang Karagatang Atlantiko para sa paggawa ng petrolyo at pangingisda. Ang pantalan ay may mga pasilidad ng palamigan na itinayo kalakip ng tulong ng Unyong Europeo (EU) sa pagawaan ng paglalata sa Tombwe.

Noong panahon ng Portuges na Angola, ang Tômbwa (tinawag noon na Porto Alexandre) ay ang pinakamalaking pantalan ng pangingisda sa Angola at isa sa pinakamalaki sa kanlurang baybaying-dagat ng Aprika. Itinatag ito ng mga mangingisda mula sa Olhão, Algarve noong 1863 sa isang protektadong look, at sinamahan sila noong 1921 ng mga mangingisda ng Póvoa de Varzim na nilisan ang Brasil sa kadahilanang ayaw nilang mawala ang pagkamámamayang Portuges kung sila ay naging mga mamamayang Brasilyan. Dahil sa industriyang pangingisda, nakamit ng Porto Alexandre ang katayuang panlungsod noong 1961.

Talasanggunian

Mga pamayanan sa Angola
Mga munisipalidad ng Angola